Vsebina

# Ustvarjanje poročil

Poročilo je dokument Writer z besedilom, ki prikaže podatke v urejenem zaporedju in oblikovanju. V LibreOffice Base imate pri ustvarjanju poročila na izbiro ročni način povleci-in-spusti v oknu Oblikovalca poročil ali pol-samodejni način s sledenjem nizu pogovornih oken Čarovnika za poročila.

Naslednji seznam vam ponuja nekaj informacij za lažje odločanje pri izbiri metode glede na podatke:

Oblikovalec poročil | Čarovnik za poročila
--- | ---
Zagnan z ukazom »Ustvari poročilo v oblikovalnem pogledu«. | Zagnan z ukazom »Uporabi čarovnika za ustvarjanje poročila«.
Polna prilagodljivost pri uporabi glav in nog poročila, glav in nog strani, večstolpčnih poročil. | Za izdelavo dokumenta poročila uporablja predlogo Writer.
Uporabite povleci-in-spusti, da umestite polja zapisov ali druge elemente oblikovanja, kot so slike ali črte. | Vrsto razporeditve podatkovnih zapisov izberite med več ponujenimi izbirami.
Ustvari enkraten trenutni posnetek podatkov. Če si želite ogledati posodobljeno poročilo, izvedite znova isto poročilo, ki ustvari dokument Writer s posodobljenimi podatki. | Izberete lahko med enkratnim trenutnim posnetkom nespremenljivih podatkov ali pa »živo« poročilo s povezavami na tekoče podatke v trenutku, ko odprete datoteko Base.
Shrani poročilo kot dokument z besedilom Writer. Napotke, kako naj bo ustvarjeno poročilo, shrani v datoteko Base. | Poročilo in napotke, kako naj bo poročilo ustvarjeno, shrani v datoteko Base.
Dvokliknite ime poročila ali v njegovem kontekstnem meniju izberite Odpri, da ustvarite novo poročilo s tekočimi podatki. | Dvokliknite ime poročila ali v njegovem kontekstnem meniju izberite Odpri, da znova vidite statični posnetek podatkov iz trenutka ustvarjanja poročila ali da ustvarite novo poročilo s tekočimi podatki. To je odvisno od vaše izbire na zadnji strani čarovnika.
V kontekstnem meniju imena poročila izberite Uredi, da se odpre okno Oblikovalca poročil z naloženimi podatki poročila. | V kontekstnem meniju imena poročila izberite Uredi, da uredite datoteko predloge Writer, ki je bila uporabljena pri ustvarjanju poročila.

## Ročno ustvarjanje novega poročila v oblikovalnem načinu

1. Odprite datoteko zbirke podatkov, kjer želite ustvariti novo poročilo.

2. V levem podoknu okna zbirke podatkov kliknite ikono Poročila.

3. Kliknite Ustvari poročilo v oblikovalnem pogledu.

4. Sledite navodilom v vodniku Oblikovalca poročil.

## Ustvarjanje novega poročila s Čarovnikom za poročila

1. Odprite datoteko zbirke podatkov, kjer želite ustvariti novo poročilo.

2. V levem podoknu okna zbirke podatkov kliknite ikono Poročila.

3. Kliknite Uporabi Čarovnika za ustvarjanje poročila.

4. Za ustvarjanje poročila sledite korakom Čarovnika za poročila.

Podobne teme

Uporaba in urejanje poročil zbirk podatkov

Kako uporabljamo zbirke podatkov v LibreOffice Base

Pregled zbirke podatkov

Podprite nas!