Vsebina

# Raba deljenja besed

LibreOffice privzeto premakne odvečne besede v naslednjo vrstico. Po želji lahko uporabite samodejno ali ročno deljenje besed, da se izognete takšnemu vedenju.

Pravila deljenja besed se med jeziki razlikujejo. Za samodejno predvidevanje, kje lahko besedo delite, morate imeti nameščeno ustrezno razširitev. Če pravil ni, se prikaže sporočilo ali pasica o napaki.
Pravila deljenja besed se najpogosteje nahajajo v paketu s slovarji in se namestijo z LibreOffice glede na jezik, ki ste ga izbrali. Če manjkajo, lahko najdete ustrezne razširitve na spletišču razširitev, tako da jih poiščete z nizom »hyphenation«.
Več informacij o jezikovni podpori najdete na našem wikiju (v angl.).

## Samodejno deljenje besed

Samodejno deljenje besed vstavi vezaje tam, kjer so v odstavku potrebni. Ta možnost je na voljo za sloge odstavka in posamezne odstavke.

### Samodejno deljenje besed v odstavku

1. Z desno tipko miške kliknite v odstavek in izberite Odstavek.

2. Kliknite zavihek Potek besedila.

3. Pod področjem Deljenje besed potrdite polje Samodejno.

4. Kliknite V redu.

### Samodejno deljenje besed v več odstavkih

Če želite samodejno deliti besede v več kot enem odstavku, uporabite slog odstavka.

Primer: omogočite možnost samodejnega deljenja besed za slog odstavka »Privzeto« in nato slog uporabite v odstavkih, v katerem želite deliti besede.

1. Izberite Pogled – Slogi in kliknite ikono Slogi odstavka.

2. Z desno tipko miške kliknite slog odstavka, v katerem želite deliti besede, nato pa izberite Spremeni.

3. Kliknite zavihek Potek besedila.

4. Pod področjem Deljenje besed izberite potrditveno polje Samodejno.

5. Kliknite V redu.

6. Uporabite slog v odstavku, v katerem želite deliti besede.

## Ročno deljenje besed

V vrstici lahko vstavite vezaj, kjer želite, ali pa pustite, da LibreOffice poišče besede za deljenje in ponudi predloge za deljenje.

### Ročno deljenje posameznih besed

Če želite hitro vstaviti vezaj, kliknite v besedo, kamor ga želite dodati, in pritisnite tipki Cmd krmilka+vezaj (-).

Če ročno vstavite vezaj v besedo, se bo tam delila. Za to besedo se potem ne uporabi samodejnega deljenja. Beseda z ročno vnesenim vezajem se bo delila ne glede na nastavitve na strani Potek besedila.

### Ročno deljenje besed v izboru

1. Označite besedilo, v katerem želite deliti besede.

2. Izberite Orodja – Jezik – Deljenje besed.

Podobne teme

Preverjanje črkovanja in slovnične pravilnosti

Slovar sopomenk

Ustvarjanje in spreminjanje privzetih predlog in predlog po meri

Preprečevanje deljenja določenih besed

Potek besedila

Podprite nas!