Vsebina

# Podpis odstavka

Vstavi digitalni podpis na konec poljubnega odstavka. Za podpisovanje odstavkov potrebujete digitalno potrdilo.

Za dostop do tega ukaza ...

#### Iz menijske vrstice:

Izberite Vstavi – Polje – Dodatna polja – zavihek Dokument, nato izberite Podpis odstavka v polju Vrsta in kliknite Vstavi.

#### Iz vmesnika zloženke v zavihkih:

Izberite Vstavi – Polje – Dodatna polja – zavihek Dokument, nato izberite Podpis odstavka v polju Vrsta in kliknite Vstavi.

Izberite Osnovno – Polje – Dodatna polja – zavihek Dokument, nato izberite Podpis odstavka v polju Vrsta in kliknite Vstavi.

#### Na tipkovnici:

Tipka Cmd Krmilka + F2 in izberite Podpis odstavka v polju Vrsta ter kliknite Vstavi.

Podpis odstavka vključuje metapodatke za uporabnika, ki je ustvaril podpis, in datum izdelave podpisa. Na koncu podpisa odstavka je prikazan napis Veljaven ali Neveljaven. Privzeto je prikazano Veljaven. Če se odstavek kakor koli spremeni po dodajanju podpisa odstavka, se podpis spremeni v Neveljaven.

Ob shranjevanju dokumenta se vsi neveljavni podpisi odstavkov samodejno izbrišejo.

Podpis odstavka nakazuje, ali je bil določen odstavek na kakršen koli način spremenjen, odkar je bil vstavljen podpis. Dodate lahko več podpisov odstavka, vsak podpis je od drugega neodvisen.

## Kako vstavite podpis odstavka

Krmarite do Podpisa odstavka in nato v pogovornem oknu Več polj kliknite Vstavi, da odprete pogovorno okno Izberi potrdilo.

Podpis odstavka bo vedno vstavljen na konec trenutno izbranega odstavka. Če se besedilna kazalka trenutno ne nahaja v odstavku besedila, se pogovorno okno Izberi potrdilo ne odpre.

Pogovorno okno Izberi potrdilo izpiše vsa digitalna potrdila, ki so na voljo. Izberite želeno potrdilo in nato Podpiši, da vstavite podpis odstavka z izbranim digitalnim potrdilom.

Za uporabo digitalnih podpisov potrebujete digitalni podpis.

Podobne teme

O digitalnih podpisih

Podprite nas!