Vsebina

# Kontekstni meniji

Omogoča prilagajanje kontekstnih menijev LibreOffice za vse module.

Dodate lahko nove ukaze, spreminjate obstoječe ukaze ali prerazporejate podmenijske elemente. Dodate lahko tudi ukaze, ki jih izvedejo makri ter uveljavite razne vrste slogov neposredno iz kontekstnega menija.

Za dostop do tega ukaza ...

Izberite Orodja – Prilagodi – Kontekstni meniji.

## Išči

Vnesite niz v besedilno polje, da zožite iskanje ukazov.

## Kategorija

Izberite kategorijo menijskega ukaza v spustnem seznamu, da omejite iskanje ukazov, ali podrsajte po seznamu navzdol. Makri in slogovni ukazi se nahajajo na koncu seznama.

### Razpoložljivi ukazi

Prikaže rezultate kombinacije iskalnega niza in kategorije želenega ukaza.

## Opis

Besedilno polje vsebuje kratek opis za izbrani ukaz.

## Doseg

Izberite mesto, kamor naj bo pripet kontekstni meni. Če je pripet na modul LibreOffice, je kontekstni meni na voljo za vse datoteke, ki jih odprete v tem modulu. Če je pripet na datoteko, bo kontekstni meni na voljo le takrat, ko je ta datoteka odprta in aktivna.

## Cilj

Izberite kontekstni meni, kjer želite uveljaviti prilagoditev.

### Dodeljeni ukazi

Prikaže ukaze, ki bodo prikazani v ciljnem meniju.

### Gumb s puščico desno

Kliknite gumb s puščico desno, da izberete ukaz v levem polju in ga kopirate v desno polje. S tem dodate ukaz v izbrani meni.

## Gumb s puščico levo

Kliknite gumb s puščico levo, da odstranite izbrani ukaz iz trenutnega kontekstnega menija.

## Gumba s puščicama navzgor in navzdol

Kliknite enega od gumbov s puščico navzgor ali navzdol, da izbrani ukaz premaknete po seznamu prikazanih ukazov kontekstnega menija navzgor ali navzdol.

Izbrani ukaz lahko na želeno mesto pomaknete z vlečenjem in spuščanjem.

## Prilagodi

### Vstavi

- Vstavi ločilo: dodajte ločilno črto, da izboljšate berljivost menija in združite ukaze po sorodnosti.

- Vstavi podmeni: vstavi podmenijski vnos. Vnesite ime za novi podmeni v pogovornem oknu, ki sledi. Novi podmeni je samodejno na voljo za urejanje na seznamu menijev.

### Spremeni

- Preimenuj: preimenuje vnos.

### Privzete vrednosti

To bo zbrisalo vse predhodne spremembe tega kontekstnega menija.

Podobne teme

Prilagajanje menijev LibreOffice

Podprite nas!