Vsebina

# Določanje obrob za predmete

V Writerju lahko določite obrobe okoli predmetov OLE, vtičnikov, diagramov/grafikonov, slik in okvirov. Ime menija, ki ga morate pri tem uporabiti, je odvisno od vrste izbranega predmeta.

## Nastavljanje vnaprej določenega sloga obrobe

1. Izberite predmet, kateremu želite določiti obrobo.

2. Kliknite ikono Obrobe v orodni vrstici Predmet OLE ali Okvir, da odprete okno Obrobe.

3. Kliknite enega od vnaprej določenih slogov obrob. S tem zamenjate trenutni slog obrobe za predmet z izbranim slogom.

## Nastavljanje sloga obrobe po meri

1. Izberite predmet, kateremu želite določiti obrobo.

2. Izberite Oblika – (ime predmeta) – Obrobe.
   Zamenjajte (ime predmeta) z dejanskim imenom vrste predmeta, ki ste ga izbrali.

3. V območju Uporabniško določeno izberite rob ali robove, ki jih želite videti v skupni postavitvi. Kliknite rob v predogledu, da vključite ali izključite ta rob.

4. V območju Črta izberite slog črte in barvo za izbrani slog obrobe. Te spremembe se nanašajo na vse črte obrob, ki so vključene v izbrani slog obrobe.

5. Ponovite zadnja koraka za vsak rob obrobe.

6. V področju Odmik vsebine izberite razdaljo med obrobami in vsebino strani.

7. Kliknite V redu za uveljavitev sprememb.

Podobne teme

Določanje obrob za strani

Določanje obrob za odstavke

Določanje obrob za tabele in celice v tabelah

Podprite nas!