Vsebina

# Storitev SFDocuments.Toolbar

Storitev Toolbar omogoča pridobivanje informacij, ki se nanašajo na orodne vrstice, ki so na voljo v danem oknu dokumenta. Ta storitev omogoča:

- Preklopite vidljivost določenih orodnih vrstic.

- Dostopajte do informacij o gumbih, ki so na voljo v vsaki orodni vrstici.

Vsak modul LibreOffice ima svoj lasten nabor razpoložljivih orodnih vrstic. Ta storitev ravna tako z vgrajenimi kot prilagojenimi orodnimi vrsticami.

Vrstica stanja in menijska vrstica ne veljata za orodni vrstici v kontekstu te storitve.

## Priklic storitve

Pred uporabo storitve Toolbar je potrebno naložiti ali uvoziti knjižnico ScriptForge:

• Za makre Basic mora biti naložena knjižnica ScriptForge z naslednjim ukazom:
GlobalScope.BasicLibraries.loadLibrary("ScriptForge")
• Za skripte Python mora biti opravljen uvoz iz modula scriptforge:
from scriptforge import CreateScriptService

Storitev Toolbar prikličete z uporabo metode Toolbars, ki je na voljo v storitvi SFDocuments.Document.

##### V Basicu

Spodnji primer pridobi polje Array z imeni vseh razpoložljivih orodnih vrstic v trenutnem dokumentu.

        oDoc = CreateScriptService("Document", ThisComponent)
        arrToolbars = oDoc.Toolbars()
        MsgBox SF_String.Represent(arrToolbars)

Uporabite metodo Toolbars brez argumentov za pridobivanje polja z imeni razpoložljivih orodnih vrstic.

Spodnji primer preklopi vidnost orodne vrstice Standardno:

        oDoc = CreateScriptService("Document", ThisComponent)
        toolbar = oDoc.Toolbars("standardbar")
        toolbar.Visible = Not toolbar.Visible

##### V Pythonu

        bas = CreateScriptService("Basic")
        doc = CreateScriptService("Document", bas.ThisComponent)
        arr_toolbars = doc.Toolbars()
        bas.MsgBox(repr(toolbars))

        bas = CreateScriptService("Basic")
        doc = CreateScriptService("Document", bas.ThisComponent)
        toolbar = doc.Toolbars("standardbar")
        toolbar.Visible = not toolbar.Visible

## Lastnosti

Ime | Samo za branje | Vrsta | Opis
--- | --- | --- | ---
BuiltIn | Da | Boolean | Vrne True, če je orodna vrstica del nabora standardnih orodnih vrstic, vključenih v LibreOffice.
Docked | Da | Boolean | Vrne True, če je orodna vrstica dejavna v oknu in zasidrana.
HasGlobalScope | Da | Boolean | Vrne True, če je orodna vrstica na voljo vsem dokumentom iste vrste.
Name | Da | String | Vrne ime orodne vrstice.
ResourceURL | Da | String | Vrne URL vira orodne vrstice v obliki private:toolbar/orodnavrstica_ime.
Visible | Ne | Boolean | Vrne True, če je orodna vrstica dejavna in vidna v oknu dokumenta.
XUIElement | Da | UNO Object | Vrne predmet UNO com.sun.star.ui.XUIElement, ki predstavlja orodno vrstico.

Seznam metod v storitvi Toolbar
ToolbarButtons |  |

## ToolbarButtons

Vrne polje Array z imeni vseh gumbov orodne vrstice, če ga kličete brez argumentov.

Kot argument navedite ime gumba orodne vrstice, da dobite instanco storitve ToolbarButton.

### Skladnja:

svc.ToolbarButtons(opt buttonname: str): any

### Parametri:

buttonname: ime gumba orodne vrstice v trenutni orodni vrstici.

### Primer:

Spodnji primer vrne ukaz, izveden, ko je pritisnjen gumb Nov v orodni vrstici Standardno:

##### V Basicu

          oToolbar = oDoc.Toolbars("standardbar")
          oToolbarButton = oToolbar.ToolbarButtons("New")
          MsgBox oToolbarButton.OnClick

##### V Pythonu

          toolbar = doc.Toolbars("standardbar")
          toolbar_button = toolbar.ToolbarButtons("New")
          bas.MsgBox(toolbar_button.OnClick)

Nedejavne orodne vrstice nimajo gumbov. Zato klic metode ToolbarButtons povzroči, da je orodna vrstica vidna.

Vsi podprogrami ali identifikatorji ScriptForge Basic s predpono podčrtaja (»_«) so rezervirani za interno uporabo. Uporabi v makrih Basic ali skriptih Python niso namenjeni.

Podobne teme

Storitev SFWidgets.ToolbarButton

Podprite nas!