Vsebina

# Uporabniško določene funkcije

Uporabniško določene funkcije lahko v LibreOffice Calc uveljavite na naslednje načine:

- Z uporabo Basic-IDE-ja lahko določite svoje lastne funkcije. Ta metoda zahteva osnovno znanje programiranja.

- Funkcije lahko programirate kot dodatke. Ta metoda zahteva dobro znanje programiranja.

## Določanje funkcije z uporabo LibreOffice Basica

1. Izberite Orodja – Makri – Uredi makre.

2. Zdaj vidite razvojno okolje za BASIC.

3. V oknu Katalog predmetov dvokliknite modul, v katerega želite shraniti makro.

4. Vnesite kodo funkcije. V tem primeru določimo funkcijoVOL(a; b; c), ki izračuna prostornino pravokotnega telesa z dolžinami stranic a, b in c:

        Function VOL(a, b, c)
            VOL = a*b*c
        End Function

- Zaprite okno Basic-IDE.

  Vaša funkcija se avtomatično shrani v izbranem modulu in je sedaj na voljo. Če v dokumentu programa Calc uporabite funkcijo, ki jo boste uporabili na drugem računalniku, lahko funkcijo kopirate v dokument Calc, kot je opisano v naslednjem poglavju.

## Kopiranje funkcije v dokument

V drugi fazi »Določanja funkcije z uporabo LibreOffice Basica« ste v pogovornem oknu Makro kliknili Uredi. Kot privzet je v polju Makro iz izbran modul Moji makri – Standard – Module1. Knjižnica Standardno je stalno prisotna v vaši uporabniški mapi.

Če želite kopirati uporabniško določeno funkcijo v Calcov dokument:

1. Izberite Orodja – Makri – Organiziraj makre – Basic.

2. V polju Makro iz izberite Moji makri – Standard – Module1 in kliknite Uredi.

3. V Basic-IDE izberite vir vaše uporabniško določene funkcije in jo kopirajte v odložišče.

4. Zaprite Basic-IDE.

5. Izberite Orodja – Makri – Organiziraj makre – Basic .

6. V polju Makro iz izberite (Ime Calcovega dokumenta) – Standard – Module 1. Kliknite Uredi.

7. Prilepite vsebino odložišča v Basic-IDE dokumenta.

## Uveljavljanje uporabniško določene funkcije v LibreOffice Calcu

Ko ste funkcijo VOL(a; b; c) enkrat določili v Basic IDE, jo lahko uporabite na enak način kot vgrajene funkcije LibreOffice Calc.

1. Odprite Calcov dokument in v celice A1, B1 in C1 vpišite parametre funkcije a, b in c.

2. Nastavite kazalko na drugo celico in vpišite naslednje:

   =VOL(A1;B1;C1)

3. Funkcija se preračuna in rezultat je viden v izbrani celici.

Podobne teme

Računanje v preglednicah

Vnašanje formul

Klicanje skriptov Python iz Basica

Podprite nas!